સિડની: ઓસ્ટ્રેલિયાના ફાસ્ટ બોલર મિશેલ જોન્સને ઇન્ટરનેશનલ ક્રિકેટના તમામ ફોર્મેટમાંથી નિવૃત્તિ લેવાની જાહેરાત કરી છે. આજે ન્યુઝીલેન્ડ વિરુદ્ધ ચાલી રહેલી બીજી ટેસ્ટમેચ પૂર્ણ થવાની સાથે જ મિશેલ જોન્સન ઇન્ટરનેશનલ ક્રિકેટને અલવિદા કહેશે. મિશેલ જોન્સને આ અંગે જણાવ્યું હતું કે મારું માનવું છે કે ક્રિકેટને અલવિદા કહેવાનો આ યોગ્ય સમય છે. હું નસીબદાર છું કે મને દેશ વતી રમવાની તક મળી અને મારી ક્રિકેટ યાત્રા ઘણી જ સારી અને ઘટના સભર રહી હતી. મિશેલ જોન્સને જણાવ્યું હતું કે તેના માટે પર્થ ગ્રાઉન્ડ વાકાનું ખૂબ જ મહત્વ છે અને તેથી જ તેણે ઇન્ટરનેશનલ ક્રિકેટમાંથી ક્ષેત્ર સંન્યાસ લેવા માટે આ મેચ અને ગ્રાઉન્ડની પસંદગી કરી છે.